රිදිමාලියද්ද නාගදීප වැවේ බීමත්ව ඔරුපැදීමට ගිය මාපාකඩවැව තාක්ෂණ විද්‍යාලයේ (ටෙක්) සිසුවෙක් පසුගිය ඉරිදා (13) දියේ ගිලි අතරුදහන් වූ අතර ඔහුව සොයා ඉරිදා හා 14 දින සවස 5 වන තුරුත් ගම්වාසීන් හා නාවික හමුදාවේ කිමිදුම් අංශය එක්ව උත්සාහ ගත්ත ද එය අසාර්ථක විය.පසුව රාත්‍රි 8.30ට පමණ වැවේ මළ සිරුර පාවෙමින් තිබිය දී ගම්වාසීන් හා පොලිස් නිලධාරින් විසින් සොයා ගනු ලැබිණි.මේ ආකාරයෙන් මියගොස් ඇත්තේ ටී. එම්. ප්‍රියන්ත සිසිර කුමාර වයස 17ක් වූ ඇටබෙගෙදර, පිටියෙගෙදර, රිදිමාලියද්ද පදිංචි පුද්ගලයෙකි.